Diskussion:Antikvarianist

message: Jeg er skeptisk over for denne artikel: Noget ord ''antikvarianist'' (eller ''antikvarist'') synes ikke at eksistere, og jeg kan heller ikke se at det skulle dække over noget blot nogenlunde veldefineret begreb. Den engelske wiki-artikel hvortil der linkes drejer sig om noget andet. Hvis ikke artiklens ophavsmand kan komme med bedre belæg, burde artiklen (efter min mening) udgå.
Sebastjan 10 maj 2004 kl. 09:35 (CEST)
https://tspace.library.utoronto.ca/citd/holtorf/1.3.3.html
Jeg ville mene, at Dansk også fortjener begrebet: jeg ved nemlig ikke, hvad man ellers skulle kalde sådan nogle.

message: Trods grundig gennemlæsning af artiklen kan jeg ikke danne mig noget klart begreb om hvad der menes. Er der nogen som kalder ''sig selv'' "antikvarianist"? Eller er det et udtryk med en (mere eller mindre) nedsættende klang som nogle anvender om ''andre''?
Sebastjan 10 maj 2004 kl. 15:50 (CEST)
Det er ikke Wikipedias opgave/formål at indføre nye begreber på dansk. Hvis begrebet ikke bruges på dansk, så mener jeg ligesom Sebastjan at artiklen bør udgå. --[[Bruger:Christian List|Christian List]] 10. maj 2004 kl. 16:12 (CEST)

message: Ordet er ikke til at finde på dansk, hverken i fremmedordbøger, i leksika eller på internettet. På engelsk bruges det ganske vist, men udelukkende af og om nogle esoterikere, der sværmer for en længst svunden og mystisk fortid. I en lidt anden sammenhæng bruges ordet om en kirkelig retning, som går ind for de gode gamle tider, da folk var ægte urkristne. Men summa summarum: ordet findes ikke på dansk, og vi kan sagtens klare os uden, så ''artiklen bør fjernes''.<br>
(P.S. Jeg spekulerer lidt på, om forfatteren bare er en vittig hund. Hans eksempler på "antikavrister" kunne godt tyde på det...)
--[[Bruger:Sten|Sten Porse]] 11. maj 2004 kl. 21:10 (CEST)
Jamen, så...
Om der ikke er brug for ordet, må så stå for "bruger:stens" egen regning. hvis han hellere vil sige "amatørhistoriker med mystiske tendenser" hver gang, så...
(Tsk. Og det fra et land, der har fostret en Grundtvig!)

message: Ordet antikvarianist lyder ikke rigtigt i mine ører, men fænomenet har jeg hørt om. Det bruges normalt når man skelner mellem folk med en "antikvarisk interesse" og "egentlige historikere" og da særligt til at udskille tidlig historieskrivning som antikvarisk.
Rent umiddelbart har jeg kun finde en enkelt tekst, som bruger et begreb for det, som her søges beskrevet ved ordet antikvarianist. Nemlig i artiklen "Pontanus' og Meursius' Danmarkshistorier. Nogle betragtninger over deres plads i historiografiens historie" af Karen Skovgaard-Petersen i Historisk Tidsskrift, 99:2 (1999), s. 387-405 (online: http://www.historisktidsskrift.dk/pdf_histtid/99_2/99_2_387.pdf ). På s. 389 står der fx:
"Den italiensk-engelske lærdomshistoriker Arnaldo Momigliano har i flere artikler beskæftiget sig med de antikvariske studier i det 16.-17. årh.s Europa og fremhævet skellet mellem den lærde antikvar med sine detailstudier og sit brede interessefelt og den retoriske og moralsk orienterede historieskriver, fokuseret på den politiske sfære, og han sporer denne arbejdsdeling tilbage til antikken, til Thucydids knæsættelse af politisk fokuseret historieskrivning i det 4. årh. f. Kr."
Skovgaard-Petersen bruger herefter skelnet i sin artikel og omtaler bl.a. antikvarer som "lærde samlere". På dansk er det vel også det, der kommer til udtryk i en titel som "rigsantikvar" og "antivarisk samling". Eller når Skov- og Naturstyrelsen har en "antikvar" ( http://www2.skovognatur.dk/brevkasse/panel/ ). Og såmænd også i Salmonsen ( http://runeberg.org/salmonsen/2/1/0858.html ).
Mit forslag ville derfor være, at artiklen "antikvar" gøres flertydig og at denne artikel enten slettes eller blot henviser til "antikvar".
--Heelgrasper 31. mar 2005 kl. 04:54 (CEST)
Hej Heelgrasper, - Da det var mig som oprindelig startede debatten, må jeg takke for dit seneste indlæg – som jeg er helt enig i. Også tak for henvisningen til Karen Skovgaard-Petersens afhandling (som jeg snarest vil se at få læst). Meursius interesserer mig: faktisk findes hans Opera omnia her på Maltas nationalbibliotek; jeg har engang kigget i bindet med Danmarkshistorien – incl. Grams noter. – Venlig hilsen, Sebastjan
replies: text: Jeg har forsøgt en lidt anden variant, end den jeg selv foreslog. Jeg har udvidet antikvar til at indholde den betydning, som må have været intention med denne artikel. Og jeg foreslår derfor, at artiklen antikvarianist slettes snarest muligt, hvis ingen protester indløber.--Heelgrasper 17. apr 2005 kl. 23:34 (CEST)
thread_title:  Forslag 

message: Jeg mener ikke at denne diskussion er relevant, da artikel jo åbenbart ikke eksisterer længere. Et redirect til antikvar kunne måske gå an? --Lhademmor 23. mar 2006 kl. 10:31 (CET)
thread_title: Sletning